《和陈推官见赠》
宋代·魏野

白发朱衣好写真，鵷行佐幕异常伦。
勘书几见招闲客，断案常常出罪人。
棠树政声僧说远，苏台实录世传新。
仍知公退无余事。惟祇焚香礼北辰。

作者简介：（960—1020）陕州陕县人，字仲先，号草堂居士。不求仕进，自筑草堂，弹琴赋诗其中。真宗大中祥符四年，帝祀汾阴，与表兄李渎同被举荐，上表以病辞，诏州县常加存抚。与王旦、寇准友善，常往来酬唱。为诗精苦，有唐人风格，多警策句。有《东观集》、《草堂集》。